**Pôdohospodárska platobná agentúra**

**ako poskytovateľ nenávratného finančného príspevku z**

**Programu rozvoja vidieka SR 2014 - 2022**

**vyhlasuje**

**výzvu č. 2 na výber odborných hodnotiteľov žiadostí o nenávratný finančný príspevok predložených v rámci výzvy na predkladanie žiadostí o nenávratný finančný príspevok  
č. 44/PRV/2019 pre:**

**Program Program rozvoja vidieka SR 2014-2022**

**Opatrenie 8 – Investície do rozvoja lesných oblastí a zlepšenia životaschopnosti lesov**

**podopatrenie 8.3 – Podpora na prevenciu škôd v lesoch spôsobených lesnými požiarmi a prírodnými katastrofami a katastrofickými udalosťami**

**oblasť Zlepšenie vodného hospodárstva v lesoch**

|  |  |
| --- | --- |
| Dátum vyhlásenia výzvy: | 31. 1. 2022 |
| Dátum uzavretia výzvy: | 15. 3. 2022 |

# **Základné informácie**

Pôdohospodárska platobná agentúra (ďalej „PPA“) ako poskytovateľ vyhlasuje túto výzvu na výber odborných hodnotiteľov žiadostí o nenávratný finančný príspevok (ďalej „výzva“) v rámci Programu rozvoja vidieka SR 2014 - 2022 pre opatrenie č. 8 **Investície do rozvoja lesných oblastí a zlepšenia životaschopnosti lesov**, podopatrenie 8.3 „Podpora na prevenciu škôd v lesoch spôsobených lesnými požiarmi a prírodnými katastrofami a katastrofickými udalosťami, oblasť Zlepšenie vodného hospodárstva v lesoch“ v rámci výzvy č. 44/PRV/2019

**Oblasť: Zlepšenie vodného hospodárstva v lesoch**

**Oprávnené projekty**

**Oprávnené projekty** sú zamerané na investície príjemcu pomoci zamerané na podporu prevencie škôd v lesoch spôsobených lesnými požiarmi, prírodnými katastrofami a katastrofickými udalosťami, projekty v nasledovných oblastiach:

1. zahrádzanie bystrín v lesoch podľa § 27 zákona č. 326/2005 o lesoch (budovanie a rekonštrukcia prehrádzok, malé vodné stupne alebo ich zoskupenia a úpravy korýt na bystrinách) na účely ochrany pred povodňami, zmiernenie eróznych procesov a pre akumuláciu vody na účely ochrany pred požiarmi;
2. budovanie a rekonštrukcia technických diel v lesoch na ochranu pred povodňami, zmiernenie eróznych procesov a pre akumuláciu vody na účely ochrany pred požiarmi podľa § 27 zákona č. 326/2005 o lesoch;
3. budovanie jednoduchých objektov protipovodňovej ochrany v lesoch – drobných prekladaných drevených hrádzok (zrubov) alebo sypaných kamenných hrádzok na lesných pozemkoch, ktorých budovanie si nevyžaduje stavebné povolenie.

# **Kritériá pre zaradenie žiadateľov do zoznamu odborných hodnotiteľov**

Hlavnými predpokladmi na správne kvalitatívne vyhodnotenie projektov z PRV SR 2014-2022 sú okrem odbornosti, praxe, bezúhonnosti aj vymedzenie konfliktu záujmov. PPA pred samotným odborným hodnotením preverí konflikt záujmov pri každom odbornom hodnotiteľovi vo vzťahu k akejkoľvek žiadostí o nenávratný finančný príspevok (ďalej len „ŽoNFP“) v rámci výzvy 44/PRV/2019.

Pre odborné hodnotenie hľadáme hodnotiteľov s dostatočnou praxou v oblastiach lesného hospodárstva, ekológie, resp. ochrany životného prostredia. Odborný hodnotiteľ musí byť odborne zdatný v požadovanej oblasti.

**Všeobecné kritériá pre výber odborného hodnotiteľa**:

1. ovládanie slovenského alebo českého jazyka na úrovni minimálne C1 podľa Spoločného európskeho referenčného rámca pre jazykové znalosti (ak nejde o materinský jazyk)
   * (preukazuje sa podpísaním čestného vyhlásenia)
2. bezúhonnosť a nestrannosť
   * (preukazuje sa doložením výpisu z registra trestov fyzických osôb alebo poskytnutím údajov potrebných na vyžiadanie výpisu z registra trestov prostredníctvom portálu oversi.sk (zamestnanci, ktorí sú povinní v zmysle platných právnych predpisov preukázať svoju bezúhonnosť svojmu zamestnávateľovi alebo je bezúhonnosť predpokladom pre výkon ich práce /napr. štátny zamestnanci/ výpis z registra trestov nepredkladajú).
3. spôsobilosť na právne úkony
   * (preukazuje sa podpísaním čestného vyhlásenia)
4. ovládanie práce s PC a znalosť programov balíka Microsoft Office na základnej užívateľskej úrovni (MS Word, MS Excel)
   * (preukazuje sa podpísaním čestného vyhlásenia)

**Odborné kritériá pre výber odborného hodnotiteľa**:

1. buď vysokoškolské vzdelanie II. stupňa v odbore lesníctvo a/alebo vysokoškolské vzdelanie II. stupňa v odbore stavebné inžinierstvo
2. 5 ročná prax za posledných 7 rokov v oblasti
   * + - vysokoškolskej výučby v oblasti lesných meliorácií alebo lesníckych stavieb ,
       - plánovania a zabezpečenia realizácie stavebných investícií v lesnom hospodárstve (napr. technická príprava výroby lesných podnikov, správa a manažment lesných podnikov),
       - projektovania stavebných investícií v odvetví lesného hospodárstva,
3. skúsenosti s prípravou a hodnotením projektov vítané,

**Znalosť programových a strategických dokumentov a riadiacej dokumentácie v danej oblasti:**

[Národného lesníckeho programu](http://www.forestportal.sk/lesne-hospodarstvo/politika-legislativa/narodna/Pages/narodny-lesnicky-program-Slovenskej-republiky.aspx)

Výzva č. 44/PRV/2019 na predkladanie Žiadostí o nenávratný finančný príspevok z [Programu rozvoja vidieka SR 2014-2022](https://mpsr.sk/index.php?navID=47&sID=43&navID2=1180) pre opatrenie č. 8 **Investície do rozvoja lesných oblastí a zlepšenia životaschopnosti lesov**, podopatrenie 8.3 „Podpora na prevenciu škôd v lesoch spôsobených lesnými požiarmi a prírodnými katastrofami a katastrofickými udalosťami, oblasť Zlepšenie vodného hospodárstva v lesoch“

Záujemca by mal disponovať vysokou mierou objektivity, čestnosti a diskrétnosti. Je povinný rešpektovať dôvernosť informácií a dokumentov, ku ktorým bude mať prístup.

Pre vylúčenie konfliktu záujmov platí:

Odborný hodnotiteľ ani jeho blízke osoby[[1]](#footnote-1) nemôžu byť súčasne žiadateľom v rámci výzvy č. 44/PRV/2019

Zamestnávatelia odborného hodnotiteľa od novembra 2018 nežiadali o podporu v rámci výzvy č. 44/PRV/2019 – posúdi PPA podľa životopisu

Odborný hodnotiteľ ani jeho blízke osoby5 sa nepodieľali na vypracovaní akejkoľvek ŽoNFP v rámci výzvy č. 44/PRV/2019 a ani na realizácii projektu.

# **Predkladané dokumenty pre zaradenie žiadateľov do zoznamu odborných hodnotiteľov**

V prípade záujmu o odborné hodnotenie ŽoNFP v rámci výzvy č. 44/PRV/2019, záujemcovia predkladajú dokumenty preukazujúce splnenie jednotlivých kritérií:

1. Žiadosť o zaradenie do zoznamu odborných hodnotiteľov ŽoNFP - príloha č. 1
2. Výpis z registra trestov fyzických osôb alebo poskytnutie údajov potrebných na vyžiadanie výpisu z registra trestov prostredníctvom portálu oversi.sk - príloha č. 2
3. Čestné vyhlásenie – príloha č. 3
4. Životopis, preukazujúci schopnosti, zručnosti, znalosti, referencie, odporúčania a požadované skúsenosti uchádzača v súvislosti s kritériami pre výber odborných hodnotiteľov. **Životopis má obsahovať informácie o zamestnávateľoch vrátane ich IČO-a za posledných 10 rokov**(trvanie pracovného pomeru, plný názov zamestnávateľa) z dôvodu potreby posúdenia konfliktu záujmov.
5. Kópia diplomu

PPA na základe predložených dokladov posúdi splnenie kvalifikačných predpokladov odborných hodnotiteľov. V prípade ich splnenia PPA uzatvorí s vybranými odbornými hodnotiteľmi dohody o vykonaní práce. Celková odmena za vykonanú prácu je 150 EUR (hrubá mzda) za 1 vyhodnotenú ŽoNFP..

Žiadosť o zaradenie do zoznamu odborných hodnotiteľov pre odborné hodnotenie výzvy č. 44/PRV/2019 záujemca musí doručiť **v lehote do 15.3.2022** spolu s vyššie uvedenými požadovanými dokladmi písomne na adresu:

Pôdohospodárska platobná agentúra

Hraničná č. 12

815 26 Bratislava

V ľavom hornom rohu obálky/balíka žiadateľ uvedie číslo tejto výzvy a v pravom dolnom rohu obálky/balíka žiadateľ uvedie nápis „Neotvárať“;

Odborným hodnotiteľom budú predložené projekty realizácie v anonymizovanej podobe. Samotné odborné hodnotenie sa bude vykonávať v priestoroch PPA za osobnej prítomnosti zamestnanca PPA. V prípade ak situácia týkajúca sa pandémie COVID-19 neumožní osobný kontakt, bude hodnotenie zabezpečené online, resp. inou formou. Kompletnosť vyplnenia hodnotiacich hárkov bude kontrolovať poverený zamestnanec PPA. V prípade nekompletnosti vyplnenia hodnotiaceho hárku požiada odborného hodnotiteľa o jeho doplnenie.

# **Výber uchádzačov o zaradenie do zoznamu odborných hodnotiteľov**

Každá žiadosť o zaradenie do zoznamu odborných hodnotiteľov na hodnotenie ŽoNFP bude posúdená po formálnej stránke, ktorá bude spočívať v overení splnenia kompletnosti žiadosti a jej príloh. Žiadosti, ktoré nesplnia formálne náležitosti, ani po dožiadaní zo strany PPA, budú z ďalšieho procesu výberu vyradené.

Žiadosti o zaradenie do zoznamu odborných hodnotiteľov na hodnotenie ŽoNFP, ktoré splnia formálne náležitosti, budú následne hodnotené podľa kritérií na výber odborných hodnotiteľov. Uchádzači, ktorí budú spĺňať všeobecné a odborné kritériá, budú následne zaradení do zoznamu odborných hodnotiteľov ŽoNFP v rámci podopatrenia 8.3 - Podpora na prevenciu škôd v lesoch spôsobených lesnými požiarmi a prírodnými katastrofami a katastrofickými udalosťami, oblasť Zlepšenie vodného hospodárstva v lesoch PRV SR 2014-2022. PPA ako poskytovateľ si vyhradzuje právo nezaradiť do zoznamu odborných hodnotiteľov uchádzačov, pri ktorých boli v rámci predchádzajúcich hodnotení ich žiadostí identifikované vážne pochybenia pri hodnotení, opakovaná nedostupnosť hodnotiteľa pre odborné hodnotenie, pri ktorých boli identifikované činnosti, ktoré zakladajú pochybnosti o nestrannosti výkonu odborného hodnotenia a pod., a to aj napriek skutočnosti, že splnili zverejnené kritériá pre výber.

Zoznam odborných hodnotiteľov bude slúžiť pre účely výberu hodnotiteľov na hodnotenie ŽoNFP výlučne na hodnotenie opatrenia 8 - Investície do rozvoja lesných oblastí a zlepšenia životaschopnosti lesov, podopatrenia 8.3 – Podpora na prevenciu škôd v lesoch spôsobených lesnými požiarmi a prírodnými katastrofami a katastrofickými udalosťami, oblasť Zlepšenie vodného hospodárstva v lesoch.

Uchádzači, ktorí nebudú spĺňať stanovené všeobecné a odborné kritériá na základe doručených náležitostí k výberu uchádzača na pozíciu odborného hodnotiteľa, nebudú zaradení do zoznamu odborných hodnotiteľov. Uchádzači budú po posúdení všetkých žiadostí písomnou formou (elektronicky) informovaní o zaradení/nezaradení do zoznamu odborných hodnotiteľov.

V prípade ak bude žiadosť o zaradenie do zoznamu odborných hodnotiteľov na hodnotenie ŽoNFP neúplná, alebo ak bude mať PPA pochybnosti o úplnosti alebo pravdivosti informácií v nej uvedených a/alebo v jej prílohách, vyzve elektronicky uchádzača na doplnenie neúplných údajov, vysvetlenie nejasností alebo nápravu údajov a stanoví primeranú lehotu na doplnenie/vysvetlenie/nápravu údajov.

V prípade, ak aj po doplnení/vysvetlení/náprave údajov zo strany uchádzača bude mať PPA pochybnosti o úplnosti alebo pravdivosti informácií uvedených v žiadosti o zaradenie do zoznamu odborných hodnotiteľov na hodnotenie ŽoNFP uchádzača a jej prílohách, uchádzač nebude zaradený do zoznamu odborných hodnotiteľov. Odborné hodnotenia ŽoNFP môžu vykonávať iba osoby nestranné od žiadateľov. Podmienky zákazu konfliktu záujmov bližšie definuje zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a princípy výberu operácií ustanovuje čl. 49 ods. 1 a 2 nariadenia (EÚ) č. 1305/2013.

Odborní hodnotitelia budú vykonávať svoje hodnotenia projektu na základe vopred stanovených hodnotiacich (bodovacích) kritérií, ktoré budú zaznačovať do hodnotiacich hárkov.

**Odborné hodnotenia budú vykonávať v nasledovných hodnotiacich kategóriách:**

5. A. Súlad projektu so strategickými dokumentmi lesného hospodárstva

5. B. Ekologické, technické a sociálne prínosy projektu

5. C. Vhodnosť, účelnosť a komplexnosť projektu

5. D. Ekologické aspekty riešenia projektu, použitie životnému prostrediu šetrných technológii a metód riešenia

5. E. Administratívna, odborná a technická kapacita

# **Prílohy výzvy**

* + 1. Žiadosť o zaradenie do zoznamu odborných hodnotiteľov ŽoNFP
    2. Údaje potrebné na vyžiadanie výpisu z registra trestov
    3. Čestné vyhlásenie
    4. Životopis – napr. ako je vzor vo forme EUROPASS, alebo v inom vhodnom formáte

Mgr. Jozef Kiss, MA

generálny riaditeľ

1. Za osoby blízke sa považujú: rodičia, starý rodičia, manžel, manželka, druh, družka, deti, švagor, švagriná, svokor, svokra [↑](#footnote-ref-1)